钦定古今图书集成/明伦汇编/宫闱典/第030卷 > 黄帝妃嫘祖
## 钦定古今图书集成/明伦汇编/宫闱典/第030卷 > 黄帝妃嫘祖

按《史记？五帝本纪》：“黄帝居轩辕之丘，而娶于西陵之
女，是为嫘祖。嫘祖为黄帝正妃，生二子，其后皆有天
下。其一曰元嚣，是为青阳，青阳降居江水；其二曰昌
意，降居若水。昌意娶蜀山氏女，曰昌仆，生高阳。高阳
有圣德焉。”

按《外纪》：“命元妃西陵氏教民蚕。西陵氏之女嫘祖为
帝，元妃始教民育蚕，治丝茧以共衣服，而天下无皴
瘃之患，后世祀为先蚕。”